PATVIRTINTA

 Radviliškio rajono savivaldybės švietimo

 ir sporto paslaugų centro direktoriaus

 2021-10- Įsakymu Nr. V-

**RADVILIŠKIO RAJONO SAVIVALDYBĖS ŠVIETIMO IR SPORTO PASLAUGŲ CENTRAS**

**PEDAGOGINĖS PSICHOLOGINĖS TARNYBOS LOGOPEDO PAREIGYBĖS APRAŠYMAS**

1. **SKYRIUS**

**PAREIGYBĖ**

1.Radviliškio rajono savivaldybės Švietimo ir sporto paslaugų centro (toliau – Centras) Pedagoginės psichologinės tarnybos (toliau - Tarnyba) specialiojo pedagogo pareigybė yra priskiriama specialistų grupei.

2.Pareigybės pavadinimas – Radviliškio rajono savivaldybės Švietimo ir sporto paslaugų centro Pedagoginės psichologinės tarnybos specialusis pedagogas (toliau – Tarnybos specialusis pedagogas).

3.Pareigybės lygis – A2.

 4.Pagalba teikiama vadovaujantis Lietuvos Respublikos švietimo įstatymu, jį įgyvendinančiais teisės aktais ir Aprašu.

 5.Pagalbos gavėjai – asmenys iki 21 metų, turintys specialiųjų ugdymosi poreikių, išskyrus atsirandančius dėl išskirtinių gabumų.

 6.Informacija apie pagalbos gavėjus, jų problemos turinį ir teiktą pagalbą laikoma konfidencialia. Teisės aktų numatyta tvarka ji gali būti teikiama švietimo pagalbos specialistams ir (ar) kitiems asmenims, kurie yra susiję su mokinio (vaiko) asmenybės ir ugdymosi problemų sprendimu. Specialusis pedagogas atsako už teikiamos pagalbos kokybę, tinkamą informacijos apie pagalbos gavėjus naudojimą.

 7.Teikiama pagalba gali būti derinama su socialine pedagogine, logopedine ir specialiąja pagalba.

 8.Tarnybos specialusis pedagogas tiesiogiai pavaldus ir atskaitingas Centro direktoriui ir Tarnybos vedėjui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 9.Darbuotojas, einantis šias pareigas, turi atitikti šiuos specialiuosius reikalavimus:

 9.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintinu išsilavinimu (studijų programos susijusios su specialiąja pedagogika ir logopedija);

 9.2. turėti ne mažesnę kaip 3 metų specialiojo pedagogo darbo patirtį švietimo įstaigoje;

 9.3.būti susipažinusiam su Lietuvos Respublikos Konstitucija, žinoti ir gebėti taikyti praktiškai Lietuvos Respublikos įstatymus, Lietuvos Respublikos Vyriausybės nutarimus, kitus teisės aktus, reglamentuojančius specialųjį ugdymą, išmanyti Lietuvos specialiojo ugdymo sistemą;

 9.4.išmanyti pedagoginio vertinimo metodikas, gebėti jas taikyti atliekant mokinių (vaikų) pedagoginį vertinimą bei nustatant specialiuosius ugdymosi poreikius;

 9.5.tobulinti kvalifikaciją asmenų pedagoginio vertinimo, jų specialiųjų poreikių nustatymo bei priskyrimo specialiųjų ugdymosi poreikių grupei klausimais.

 9.6.išmanyti raštvedybos, dokumentų valdymo ir teisės aktų rengimo taisykles, valdyti, kaupti, sisteminti ir apibendrinti informaciją, rengti išvadas, ataskaitas, sklandžiai dėstyti mintis raštu ir žodžiu;

 9.7.sugebėti savarankiškai rinktis darbo metodus, mokėti planuoti ir organizuoti savo veiklą;

 9.8.mokėti dirbti su kompiuterinėmis Microsoft Office paketo programomis, organizacinės technikos priemonėmis, Centre naudojamomis informacinėmis sistemomis ir duomenų bazėmis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 10.Šias pareigas einantis darbuotojas vykdo šias funkcijas:

 10.1.atlieka mokinių (vaikų) pedagoginį vertinimą, nustato mokinių (vaikų) pagrindinę mokymosi (ugdymo(si) sunkumų sritį ir pobūdį Tarnyboje, mokykloje ar, esant žymiai ribotam mokinio (vaiko) mobilumui dėl ligos ar patologinės būklės – mokinio (vaiko) namuose, prireikus skiria specialųjį ugdymą;

 10.2.siūlo ugdymo formą, būdus ir metodus, prireikus rekomenduoja teikti specialiąją pedagoginę (specialiojo pedagogo) bei specialiąją pagalbą mokiniams (vaikams), kuriems nustatyti specialieji ugdymosi poreikiai, rekomenduoja vaikui mokyklą;

 10.3.konsultuoja specialiųjų ugdymosi poreikių turinčius mokinius, jų tėvus (globėjus), mokytojus, pagalbos mokiniui specialistus specialiosios pedagoginės (specialiojo pedagogo) pagalbos teikimo, ugdymo organizavimo klausimais;

 10.4.teikia metodinę pagalbą mokytojams, pagalbos mokiniui specialistams ir tėvams (globėjams) specialiųjų ugdymosi poreikių turinčių mokinių (vaikų) ugdymo bei jo organizavimo klausimais, skleidžia ir diegia specialiojo ugdymo naujoves;

 10.5.formuoja mokyklos bendruomenės ir visuomenės teigiamą požiūrį į specialiųjų ugdymosi poreikių mokinius ir jų ugdymą kartu su bendraamžiais;

 10.6.analizuoja mokyklos dokumentus, susijusius su specialiųjų ugdymosi poreikių turinčių mokinių ugdymu;

 10.7.rekomenduoja Tarnybos vedėjui derinti švietimo pagalbos gavėjų sąrašus; 10.8. teikia informaciją apie mokinių (vaikų) pedagoginio vertinimo išvadas ir rezultatus, specialiuosius ugdymosi poreikius ir jų tenkinimą suinteresuotoms institucijoms ar asmenims, susijusiems su mokinių (vaikų) ugdymu, gavęs tėvų (globėjų) sutikimą;

 10.9 rengia ir įgyvendina projektus bei programas ir / ar juose dalyvauja;

 10.10.rengia metodines rekomendacijas apie darbą su specialiųjų ugdymosi poreikių turinčiais mokiniais bei šių sutrikimų įveikimą;

 10.11.dalyvauja rengiant pedagoginio vertinimo metodikas, įvertinant jų tinkamumą naudoti;

 10.12.tvarko ir pildo savo darbo dokumentus, teikia ataskaitą Tarnybos vedėjui apie įvykdytas veiklas;

 10.13.dalyvauja Tarnybos veiklos pasitarimuose;

 10.14.kelia kvalifikaciją;

 10.15.pagal kompetenciją vykdo kitus Tarnybos vedėjo įpareigojimus, nenumatytus pareigybių aprašyme, bet susijusius su Tarnybos vykdoma veikla.

Susipažinau (pareigos)

(parašas) (vardas, pavardė)